સૌરાષ્ટ્ર યુનિવર્સિટીમાં સોમવારે કાર્યકારી કુલપતિ ડો.નીલામ્બરીબેન દવેની અધ્યક્ષતામાં મેરેથોન સિન્ડીકેટ બેઠક મળી હતી.જેમાં બોગસ માર્કશીટનાં આધારે વિદ્યાર્થીઓને પ્રવેશ આપનાર બી.એ.ડાંગર કોલેજની માન્યતા રદ કરવા માટેનો નિર્ણય હોમિયોપથી કાઉન્સિલ પર છોડ્યો હતો.જોકે સમગ્ર કૌભાંડનો પોલીસ રીપોર્ટ કાઉન્સિલ સમક્ષ મોકલી કોલેજની માન્યતા રદ કરવા માટેની ભલામણનો નિર્ણય લેવામાં આવ્યો હતો.મોડેમોડેથી લીધેલા આ નિર્ણયથી એવું લાગી રહ્યું છે કે ભાજપ - કોંગ્રેસની મિલીભગતથી સિન્ડીકેટ યોજાયી હતી.જેમાં ભાજપ અગ્રણી ભાનુભાઈ મેતાની ડાંગર કોલેજને થાબણભાણા કરવામાં આવ્યા હતા.સાથે જ ગંભીર બેદરકારી દાખવનાર પરીક્ષા વિભાગ સામે કડક પગલા લેવાના બદલે માત્ર ઠપકો આપવાનો નિર્ણય લેવામાં આવ્યો હતો.હવે બહારની યુનિવર્સિટીમાંથી સૌરાષ્ટ્ર યુનિવર્સિટીમાં પ્રવેશ મેળવવા માટે આવતા વિદ્યાર્થીઓને પ્રોવિઝનલ એલીજીબીલીટી સર્ટી આપ્યા બાદ જે - તે કોલેજમાં માર્કશીટની ખરાઈ કરવાની રહેશે પછી જ ફાઈનલ એલીજીબીલીટી સર્ટી આપવામાં આવશે.